PATVIRTINTA

 Šakių rajono savivaldybės tarybos

 2022 m. birželio 23 d. sprendimu Nr. T-201

 (Šakių rajono savivaldybės tarybos

 2024 m. liepos 26 d. sprendimo Nr. T-277

 redakcija)

#### ŠAKIŲ RAJONO SAVIVALDYBĖS

#### SMULKAUS IR VIDUTINIO VERSLO PLĖTROS FONDO NUOSTATAI

###### I SKYRIUS

###### SMULKAUS IR VIDUTINIO VERSLO PLĖTROS FONDO PASKIRTIS

1. Šakių rajono savivaldybės (toliau – Savivaldybė) smulkaus ir vidutinio verslo (toliau – SVV) plėtros fondas (toliau – Fondas) skirtas skatinti Šakių rajono savivaldybės ekonomikos plėtrą ir didinti jos konkurencingumą, teikiant finansinę paramą savarankiška ūkine komercine veikla užsiimantiems fiziniams asmenims, įmonėms, viešosioms įstaigoms ir kitiems ūkio subjektams, registruotiems Šakių rajono savivaldybės teritorijoje ir atitinkantiems šių nuostatų reikalavimus.

##### **II SKYRIUS**

##### **VARTOJAMOS SĄVOKOS**

 2. Sąvokos:

 2.1. Individuali veikla – veikla fizinio asmens, dirbančio su Valstybinės mokesčių inspekcijos išduotu verslo liudijimu arba individualios veiklos pažyma, įskaitant individualią žemės ūkio veiklą.

 2.2. Įmonė – verslo subjektas, kurio buveinės adresas yra Šakių rajono savivaldybės teritorijoje, įregistruotas Lietuvos Respublikos juridinių asmenų registre.

 2.3. SVV subjektas – labai maža įmonė, maža įmonė, vidutinė įmonė ar verslininkas, kaip tai nustato Lietuvos Respublikos smulkaus ir vidutinio verslo plėtros įstatymas.

 2.4. Verslininkas – fizinis asmuo, kuris įstatymų nustatyta tvarka verčiasi ūkine komercine veikla (įskaitant tą, kuria verčiamasi turint verslo liudijimą).

 2.5. Paramos gavėjas – smulkaus ir vidutinio verslo subjektas arba viešųjų paslaugų verslui teikėjas, kitas ūkio subjektas, atitinkantis smulkiojo ar vidutinio verslo subjekto sąvoką pagal Smulkiojo ir vidutinio verslo plėtros įstatymą, vykdantis arba planuojantis vykdyti ūkinę veiklą, kuriam Šakių rajono savivaldybės Verslo plėtros taryba (toliau – VPT) yra skyrusi finansinę paramą iš Šakių rajono savivaldybės smulkaus ir vidutinio verslo plėtros fondo lėšų.

 2.6. Verslo paskola – banko, kredito unijos, lizingo kompanijos suteikta paskola Paramos gavėjui verslo steigimui ar plėtrai.

 2.7. Įranga – kurios nors veiklos srities mašinos, mechanizmai, įtaisai, įrankiai, kita stacionari ir (ar) kilnojama įranga, būtini konkrečiai veiklai įgyvendinti ir verslo subjekto apskaitoje priskiriami ilgalaikiam turtui.

 2.8. Jaunimas – Lietuvos Respublikos įstatymų ir teisės aktų nustatyta tvarka veiksnus asmuo iki 29 metų amžiaus.

 2.9. Mokinys – asmuo, kuris mokosi bendrojo lavinimo arba profesinio mokymo ugdymo įstaigoje, išskyrus pagal suaugusiųjų mokymo programas.

 2.10. Studentas – asmuo, kuris mokosi pagal nuolatinių studijų programą universitete arba kolegijoje, atitinkantis 2.8 punkto apibūdinimą.

 2.11. Ūkio subjektas – fizinis ar juridinis asmuo arba kita organizacija, juridinio asmens ar kitos organizacijos filialas, Lietuvos Respublikos teritorijoje vykdantis teisės aktų reglamentuojamą ūkinę veiklą, kurią prižiūri subjektai (priežiūros institucijos) įstatymų nustatyta tvarka įgalioti atlikti viešąjį administravimą.

 2.12. Viešasis juridinis asmuo – valstybės įmonė, savivaldybė įmonė, valstybės biudžetinė įstaiga, savivaldybės biudžetinė įstaiga, viešoji įstaiga, asociacija, labdaros ir paramos fondas, bendrija, religinė bendruomenė, bendruomenė ir kiti subjektai, kaip tai apibrėžia Civilinis kodeksas.

**III SKYRIUS**

**FONDO LĖŠŲ ŠALTINIAI**

 3. Fondo pajamas gali sudaryti:

 3.1. Šakių rajono savivaldybės tarybos sprendimu – Šakių rajono savivaldybės biudžeto lėšos, kiekvienais finansiniais metais skiriamos Fondo veiklai vykdyti;

 3.2. Šakių rajono savivaldybės tarybos sprendimu – iki 10 procentų lėšų, surenkamų į rajono savivaldybės biudžetą iš nekilnojamojo turto mokesčio;

 3.3. užsienio ir tarptautinių organizacijų ir fondų skiriamos lėšos smulkiam ir vidutiniam verslui remti;

 3.4. įvairių rėmėjų – įmonių, bankų, fizinių asmenų (šalies ir užsienio) – pervestos tikslinės lėšos;

 3.5. palūkanos už paties Fondo lėšas, jei jos laikomos banke;

 3.6. iš ES fondų ir programų gautos lėšos;

 3.7. kitos teisėtai įgytos lėšos.

IV SKYRIUS

FONDO LĖŠŲ NAUDOJIMAS

 4. Fondo lėšos gali būti naudojamos:

 4.1. Teikti negrąžintiną finansinę paramą Paramos gavėjams šių nuostatų VI skyriaus 6.1– 6.2 punktuose nustatytoms verslo plėtros priemonėms.

 4.2. Fondo administravimo išlaidoms padengti, skiriant 4 procentus Fondo einamaisiais kalendoriniais metais faktiškai paskirstytų negrąžintinos paramos lėšų.

 4.3. Teikti grąžintiną finansinę paramą Paramos gavėjams šių nuostatų VI skyriaus 6.4 punkte numatytoms paskoloms.

### **V SKYRIUS**

### **FONDO ADMINISTRAVIMAS**

 5. Fondo lėšas skirsto Šakių rajono savivaldybės taryba verslo plėtros tarybos (toliau –VPT) teikimu, Fondo veiklą organizuoja VšĮ Šakių turizmo ir verslo informacijos centras (toliau – Fondą administruojanti institucija).

 5.1. Organizuodamas fondo lėšų skirstymą, Fondą administruojanti institucija:

 5.1.1. skelbia paraiškų rinkimą, kol tai leidžia Fondo finansinės galimybės:

 5.1.1.1 balandžio ir spalio mėnesį negrąžintinai paramai gauti;

 5.1.1.2. kovo, balandžio, rugpjūčio ir spalio mėnesį 6.3.1 papunktyje aprašytai paramos priemonei – beprocentei paskolai gauti;

 5.1.1.3. nuolat 6.3.2 papunktyje aprašytai paramos priemonei – beprocentei paskolai gauti;

 5.1.2. skelbia apie paraiškų rinkimą ne vėliau kaip per 3 darbo dienas nuo 5.1.1 punkte numatyto paraiškų rinkimo mėnesio pradžios bei kitą su paramos gavimu susijusią informaciją savivaldybės ir Fondą administruojančios institucijos interneto svetainėse bei rajono spaudoje;

 5.1.3. organizuoja VPT posėdžius bei paramos paraiškų svarstymą per mėnesį nuo paskelbtos paraiškų rinkimo pabaigos dienos arba nuo jų gavimo dienos 5.1.1.3 atveju, per 5 darbo dienas, bet ne vėliau kaip iki VPT posėdžio, atlieka paraiškų administracinės atitikties vertinimą, elektroniniu laišku informuoja pareiškėjus apie trūkstamus dokumentus ir jų pateikimą iki VPT posėdžio arba, nesant galimybės tai padaryti iki VPT posėdžio, iki rajono tarybos posėdžio, kuriame svarstomas paramos suteikimo klausimas; elektroniniu laišku arba telefonu informuoja pareiškėjus apie jų dalyvavimo VPT posėdyje laiką, esant tokiam poreikiui;

 5.1.4. suteikia paramos gavėjams metodinę ir praktinę pagalbą rengiant paraiškas paramai gauti;

 5.1.5. per 3 darbo dienas informuoja pareiškėjus elektroniniu laišku apie VPT jų atžvilgiu priimtus sprendimus;

 5.1.6. rengia savivaldybės tarybos sprendimų projektus, paramos sutartis ir kitus paramos teikimo dokumentus, suderina juos su savivaldybės administracija, kviečia pareiškėjus pasirašyti parengtas sutartis ir pateikia jas savivaldybės administracijai vykdymui.

 5.2. VPT veikia pagal Šakių rajono tarybos patvirtintą reglamentą ir nutarimus dėl paramos suteikimo priima tokia tvarka:

 5.2.1. Susipažįsta su konkursui pateiktomis paraiškomis, išklauso paraiškos teikėją ar teisėtai įgaliotą jo atstovą dėl Paraiškos pagrįstumo.

 5.2.2. Nutarimus priima paprasta dalyvaujančių narių balsų dauguma. Balsams pasiskirsčius po lygiai, lemia VPT pirmininko balsas.

 5.2.3. Vertindama pateiktas paraiškas VPT turi teisę pasitelkti į pagalbą atitinkamos srities specialistus, konsultantus ar ekspertus.

5.2.4. VPT nariai, prieš pirmą kartą svarstydami paraiškas Fondui, pasirašo nešališkumo deklaraciją ir konfidencialumo pasižadėjimą.

 5.2.5. VPT nariai nusišalina Verslo plėtros tarybos posėdyje svarstant paraiškas, kurias pateikė patys, kiti giminystės ar santuokos ryšiais susiję asmenys arba juridiniai asmenys, kurių vadovai, atstovai, savininkai jie yra.

 5.3. Šakių rajono savivaldybės taryba, gavusi administruojančios institucijos parengtą sprendimo projektą pagal VPT posėdyje priimtus nutarimus, priima sprendimą dėl paramos skyrimo.

 5.4. Šakių rajono savivaldybės administracija priimto sprendimo nuorašą per 3 darbo dienas pateikia Fondą administruojančiai institucijai sutarčiai rengti.

 5.5. Šakių rajono savivaldybės administracija:

 5.5.1. savivaldybės administracijos Biudžeto, turto ir strateginio planavimo skyrius apskaito Fondo lėšas, po sutarties pasirašymo perveda paramą į gavėjo sąskaitą banke;

 5.5.2. savivaldybės administracijos Biudžeto, turto ir strateginio planavimo skyrius pagal Fondą administruojanti institucijos prašymą teikia informaciją apie fondo lėšų panaudojimą, paskolų grąžinimą.

 5.6. VPT pirmininkas iki kitų metų birželio 1 d. pateikia savivaldybės tarybai ataskaitą apie Fondo lėšų panaudojimą ir ataskaitas Fondui privalančių teikti subjektų atsiskaitymą.

 5.7. VPT darbas gali būti tikrinamas teisės aktų nustatyta tvarka.

 5.8. VPT veikla gali būti sustabdyta atskiru savivaldybės tarybos sprendimu.

 5.9. Smulkaus ir vidutinio verslo plėtros fondą, jo lėšų panaudojimą administruojančios institucijos finansinės paramos teikimo tikslais tvarko Fondui pateiktus asmens duomenis. Vadovaujantis Bendrojo asmens duomenų apsaugos reglamento (ES 2016/679) reikalavimais, paraiškoje, anketoje (-ose), ataskaitoje pateikti asmens duomenys saugomi Fondą administruojančioje institucijoje 10 (dešimt) metų po sutarties dėl paramos suteikimo galiojimo pabaigos (paramos suteikimo atveju) arba 1 (vienerius) metus po paraiškos svarstymo paramos nesuteikimo atveju.

 5.10. Fondo nuostatai, VPT reglamentas, VPT personalinė sudėtis, ataskaitos apie Fondo lėšų panaudojimą ataskaitas Fondui privalančių teikti subjektų atsiskaitymą, paraiškų rinkimo metu gautų paraiškų (suteikus paramą arba atsisakius tai padaryti) suvestinė informacija ir kita savivaldybės rajono tarybos ir administracijos inicijuojama informacija skelbiama savivaldybės ir Fondą administruojančios institucijos interneto svetainėse.

### **VI SKYRIUS**

### **FONDO FINANSUOJAMOS VERSLO PLĖTROS PRIEMONĖS IR PARAMOS DYDIS**

 6. Fondo finansuojamos finansinės paramos priemonės ir dydis:

 6.1. patirtoms išlaidoms iš dalies kompensuoti:

 6.1.1. įmonės įsteigimo išlaidų padengimas iš dalies – kai Savivaldybė Paramos gavėjui iš Fondo lėšų padengia 80 procentų patirtų įmonės steigimo išlaidų, bet ne daugiau kaip 150 eurų;

 6.1.2. rajono verslo bendruomenės interesus reprezentuojančių patirtų Rinkodaros išlaidų dalinis padengimas – kai Savivaldybė Paramos gavėjui iš Fondo lėšų padengia 50 procentų patirtų rinkodaros programos išlaidų, bet ne daugiau kaip 1500 eurų;

 6.1.3. parodos išlaidų padengimas iš dalies – kai Savivaldybė parodoje dalyvavusiam Paramos gavėjui iš Fondo lėšų padengia 50 procentų patirtų išlaidų už ekspozicijos vietą parodoje, bet ne daugiau kaip 1500 eurų;

 6.1.4. kitoms institucijoms pateiktų verslo planų, paraiškų verslo pradžiai ir plėtrai skirtai finansinei paramai gauti parengimo išlaidų padengimas iš dalies – kai Savivaldybė Paramos gavėjui iš Fondo lėšų padengia 50 % išlaidų už verslo plano ir (ar) paraiškos finansinei paramai iš kitų fondų gauti parengimą, bet ne daugiau kaip 1000 eurų;

 6.1.5. teritorinio planavimo dokumentų ir techninių projektų parengimo išlaidų padengimas iš dalies – kai Savivaldybė Paramos gavėjui iš Fondo lėšų padengia 50 procentų patirtų išlaidų už Teritorinio planavimo dokumentų ir techninių projektų, skirtų verslo kūrimui ar plėtrai parengimą, bet ne daugiau kaip 1500 eurų.

 6.1.6. verslininkų ir įmonių darbuotojų mokymosi pagal formaliojo ugdymo ir kitas specialiųjų profesinių kompetencijų įgijimo programas išlaidų padengimas iš dalies – kai Savivaldybė Paramos gavėjui iš Fondo lėšų padengia 50 procentų išlaidų, patirtų sumokant už darbuotojo mokslą, apmokant jo mokymosi atostogas, komandiruotes, transporto išlaidas, bet ne daugiau kaip 1500 eurų už vieną asmenį ir ne daugiau kaip 3000 eurų vienam SVV subjektui;

 6.1.7. įrangos įsigijimo kompensavimas, kai naujai besikuriančioms įmonėms ir veiklą pradėjusiems fiziniams asmenims, įregistruotiems ne anksčiau kaip per 18 kalendorinių mėnesių iki paraiškos pateikimo, sukuriantiems bent 1 naują darbo vietą pagal darbo sutartį arba mažosios bendrijos nariui, padengiama 80 procentų veiklai būtinos įrangos įsigijimo išlaidų, bet ne daugiau kaip 4000 eurų;

 6.1.8. įrangos įsigijimo kompensavimas įmonėms, įregistruotoms ne anksčiau kaip per 48 kalendorinius mėnesius iki paraiškos pateikimo, kai įranga įsigyjama konkrečios naujos pilnam darbuotojo etatui skirtos darbo vietos, sukurtos pagal darbo sutartį arba mažosios bendrijos nariui, įkurtos ne anksčiau nei prieš 6 mėnesius iki paraiškos pateikimo, sukūrimui, įsipareigojant ją išsaugoti ne mažiau kaip 12 mėnesių nuo darbo vietos įsteigimo, padengiama 80 procentų darbo vietos sukūrimui skirtos įrangos įsigijimo išlaidų, bet ne daugiau kaip 4000 eurų vienai darbo vietai;

 6.1.9. asocijuotų verslo struktūrų, ne pelno organizacijų rengiamiems verslo informacijos sklaidos, rajono verslo bendruomenės telkimo projektams finansuoti iki 2000 eurų, bet ne daugiau 5 procentų SVV plėtros fondo einamųjų metų biudžeto;

 6.1.10. mokinių ir studentų darbo vasaros atostogų metu darbo užmokesčio sąnaudų kompensavimas, kai Savivaldybė Paramos gavėjui iš Fondo lėšų padengia 50 procentų išlaidų, patirtų per du vasaros atostogų mėnesius mokant Šakių rajono teritorijoje įdarbintiems mokiniams, jaunesniems nei 18 metų, ir 20 procentų išlaidų – mokiniams ir studentams nuo 18 metų. Kompensuojama ne didesnė nei LR Vyriausybės nustatyta minimali mėnesinė alga su visais mokesčiais, bet ne daugiau kaip 2000 eurų per kalendorinius metus.

 6.2. Jaunimo Verslo idėjų finansavimas – Fondo lėšomis gali būti skiriama 4000 eurų parama jaunimo verslo idėjai įgyvendinti, bet ne daugiau nei nurodomas lėšų poreikis pateiktame verslo plane.

 6.3. Grąžintinos finansinės paramos suteikimas:

 6.3.1. Fondo lėšomis SVV subjektams gali būti teikiamos iki 10 000,00 Eur (dešimt tūkstančių eurų) dydžio beprocentės paskolos, bet ne daugiau nei nurodomas lėšų poreikis pateiktame verslo plane.

 6.3.2. Fondo lėšomis viešiesiems juridiniams asmenims, neįvardintiems šių nuostatų 8.6.3 papunktyje, gali būti teikiamos beprocentės paskolos, kurios yra skirtos ES lėšomis finansuojamo verslo kūrimo projekto pridėtinės vertės mokesčio išlaidoms padengti, o jų dydis negali viršyti projekto biudžete numatytos pridėtinės vertės mokesčio sumos.

 6.3.3. Paskolos paskirtis turi būti susijusi su pareiškėjo vykdomu verslu ir (arba) verslo plėtra, 6.3.2 papunktyje įvardintiems pareiškėjams – tik su verslo projekto PVM išlaidomis. 6.3.2 papunktyje įvardinti pareiškėjai – ne PVM mokėtojai, Verslo plėtros tarybos pageidavimu privalo pateikti papildomus pajėgumą grąžinti paskolą patvirtinančius dokumentus.

 6.3.4. Paskolos grąžinimą pareiškėjas – SVV subjektas turi užtikrinti kito fizinio asmens, nesusijusio su pareiškėju arba pareiškėjo vadovu santuokos ryšiais, laidavimo sutartimi.

 6.3.5. Paskolos panaudojimo terminas nenustatomas.

 6.3.6. Paskola pervedama į paramos gavėjo sąskaitą ne vėliau kaip per 5 darbo dienas nuo paramos (beprocentės paskolos) ir laidavimo sutarties pasirašymo, pagal 6.3.2 papunktį suteikiamos paskolos – ne vėliau kaip iki sutartyje numatyto termino, kuris negali būti trumpesnis nei 5 darbo dienos nuo sutarties pasirašymo.

 6.3.7. Paskola, suteikta pagal 6.3.1 papunktį, grąžinama nenustatant paskolos grąžinimo grafiko ir palūkanų, tačiau paskolos grąžinimo terminas SVV subjektams negali būti ilgesnis kaip 24 mėnesiai nuo paskolos sutarties pasirašymo dienos.

 6.3.8. Paskola, suteikta pagal 6.3.2 papunktį, grąžinama lygiomis dalimis pagal sutartyje nustatytą grafiką ne rečiau nei kartą per metus, pradedant nuo antrųjų metų. Paskolos terminas negali būti ilgesnis kaip 60 mėnesių. Motyvuotu ir pagrįstu pareiškėjo prašymu paskolos grąžinimas gali būti išdėstytas kitokiu grafiku, neviršijant maksimalaus sutarties termino.

 6.3.9. Paskolos gavėjui SVV subjektui, grąžinusiam ne mažiau kaip 25 proc. paskolos, grąžinimo terminas gali būti pratęstas ne ilgesniam kaip 12 mėnesių laikotarpiui.

 6.3.10. Vienam paramos gavėjui Fondo paskola gali būti suteikta ne daugiau kaip 2 kartus per 10 metų laikotarpį, įskaitant sutarties pratęsimą pagal 6.3.9 punktą.

 6.4. Fondo lėšomis nefinansuojama:

 6.4.1. Įsigytų prekių ir paslaugų pridėtinės vertės mokestis, jei pareiškėjas yra registruotas PVM mokėtojas.

 6.4.2. Šių nuostatų 7 punkte įvardintoms veikloms vykdyti patirtos išlaidos. Sąlyga netaikoma paramai pagal 6.1.10 papunktį.

VII SKYRIUS

FONDO REMIAMOS VERSLO RŪŠYS

 7. Fondas remia visas legalias ūkinės komercinės veiklos rūšis, išskyrus:

|  |  |
| --- | --- |
| *EEil. Nr.*  | *Veiklos pavadinimas* |
|  | augalininkystė ir gyvulininkystė, medžioklė ir susijusių paslaugų veikla |
|  | gėrimų gamyba |
|  | tabako gaminių gamyba |
|  | variklinių transporto priemonių ir motociklų pardavimas; automobilių degalų mažmeninė prekyba |
|  | didmeninė prekyba ir komisinė prekyba, išskyrus variklinių transporto priemonių ir motociklų prekybąmažmeninė prekyba |
|  | finansinis tarpininkavimas, išskyrus draudimo ir pensijų lėšų kaupimą |
|  | draudimo ir pensijų lėšų, išskyrus privalomąjį socialinį draudimą, kaupimas |
|  | pagalbinė finansinio tarpininkavimo veikla |
|  | nekilnojamojo turto operacijos |
|  | teisinė veikla |
|  | azartinių lošimų ir lažybų organizavimo veikla |

###### VIII SKYRIUS

###### FINANSINĖS FONDO PARAMOS SKYRIMAS

 8. Parama teikiama:

 8.1. savarankiška ūkine komercine veikla užsiimantiems fiziniams asmenims, įmonėms, viešosioms įstaigoms ir kitiems ūkio subjektams, vykdantiems ekonominę veiklą arba teikiantiems viešąsias paslaugas verslui, jei jie atitinka tokius reikalavimus:

 8.1.1. yra registruotas Savivaldybės teritorijoje;

 8.1.2. jei anksčiau naudojosi Fondo teikiama finansine parama ir visiškai įvykdė savo įsipareigojimus, numatytus paramos sutartyje naujos paraiškos pateikimo datai.

 8.2. atrankos tvarka, jei paramą norinčių gauti SVV subjektų yra daugiau nei leidžia patenkinti Fondo turimos lėšos. Pirmiausia tenkinamos tos SVV subjektų pateiktos paraiškos, kuriose:

 8.2.1. anksčiau pareiškėjas nesinaudojo parama pagal 6.1.2–6.2 arba 6.3 punktus;

 8.2.2. prašoma grąžintinos paramos;

8.2.3. prašoma paramos pagal Šakių rajono savivaldybės plėtros strateginiame plane, Verslo plėtros strategijoje, Žemės ūkio produkcijos ir rinkodaros strategijoje numatytas prioritetines verslo plėtros kryptis:

 8.2.3.1. verslo subjekto veikla papildo vertės grandinę ir didina sukuriamą vertę rajonui reikšmingose industrijose;

 8.2.3.2. investuojama į naujų darbo vietų kūrimą rajono gyventojams, mokant jiems ne mažiau 1,2 MMA;

 8.2.3.3. numatoma diegti inovacijas versle ar ūkinėje komercinėje veikloje, ieškoma naujausių vadybos ir verslo organizavimo modelių (ypač aukštą prioritetą skiriant jaunimo iniciatyvoms);

 8.2.3.4. verslo atstovai buriasi į kompetencijų klasterius, vyksta bendradarbiavimas ir patirties dalijimasis;

 8.2.3.5. verslą kuria iš emigracijos grįžę asmenys;

 8.2.3.6. teikiama jaunimo profesiniam orientavimui, darbinės patirties įgijimui, darbo išteklių problemos sprendimui aktuali paraiška;

 8.2.4. kuriamos darbo vietos negalią turintiems asmenims;

 8.2.5. verslo įmonę kuria ar verslą plėtoja asmuo iki 29 metų;

8.2.6. verslo savininkas arba ne mažiau kaip 50 procentų bendrasavininkų, turinčių daugiau kaip 15 procentų įmonės nuosavybės, yra deklaravę gyvenamąją vietą Šakių r. savivaldybės teritorijoje;

8.2.7. ekonominė veikla vykdoma Šakių rajono savivaldybės teritorijoje.

 8.3. pareiškėjams pagal 6.2 punktą, jei:

 8.3.1. verslo idėjos finansavimui paraišką teikia asmuo iki 29 metų;

 8.3.2. asmuo iki paramos sutarties pasirašymo įkuria juridinį asmenį idėjai įgyvendinti;

 8.3.3. steigiamo juridinio asmens savininkas (vienas iš savininkų) ir vadovas yra asmuo iki 29 metų;

 8.3.4. sukuriama darbo vieta pilnam darbuotojo etatui pagal darbo sutartį arba mažosios bendrijos nariui, konkrečiai verslo idėjai įgyvendinti, įsipareigojant ją išsaugoti ne mažiau kaip 12 mėn. nuo įsteigimo, o parama naudojama paraiškoje įvardintai ir paramą gavusiai idėjai įgyvendinti.

 8.4. Neįvykdžius 8.3 punkto sąlygų iki kito paraiškų pagal 6.3 priemonę SVVPF paramai gauti rinkimo etapo pabaigos, parama grąžinama į Fondą.

 8.5. Nuostatų 6.1.1– 6.1.10 punktuose nurodytos kompensuojamos išlaidos turi būti patirtos ne anksčiau nei prieš 24 mėnesius skaičiuojant iki paraiškos pateikimo Fondo finansinei paramai gauti dienos.

 8.6. Fondo finansinė parama neteikiama:

 8.6.1. pareiškėjams, paraiškos pateikimo arba pažymos, kaip numatyta X skyriuje, gavimo dieną, turintiems įsiskolinimų valstybės, Savivaldybės biudžetams, fondams ir Valstybinio socialinio draudimo fondo biudžetui arba skolai susidarius paraiškos svarstymo metu ir jos nelikvidavus 10.9 p. numatyta tvarka;

 8.6.2. bankrutuojantiems, likviduojamiems ar restruktūrizuojamiems pareiškėjams;

 8.6.3. įmonėms, kuriose valstybei ar savivaldybei priklauso daugiau kaip 1/2 įstatinio kapitalo ar balsavimo teisių;

 8.6.4. pareiškėjams, kurie anksčiau naudojosi negrąžintina Fondo finansine parama, jeigu jie neįvykdė sutartyje numatytų įsipareigojimų, ir (arba) nuo paskutinės paramos gavimo sutarties pasirašymo nepraėjo 12 mėnesių. Šis terminas netaikomas, kai paramos prašoma arba ji anksčiau buvo gauta pagal 6.1.1, 6.1.8, 6.1.9, 6.1.10, 6.3 punktus;

 8.6.5. pareiškėjams, kurie negrąžintina parama naudojosi 2 kartus, išskyrus, kai paramos prašoma arba ji anksčiau buvo gauta pagal 6.1.1, 6.1.8, 6.1.9, 6.1.10, 6.3 punktus.

**IX SKYRIUS**

**JURIDINIS PARAMOS ĮFORMINIMAS**

 9. Fondo paramos gavimas juridiškai įforminamas:

 9.1. dvišale Paramos gavėjo ir Savivaldybės administracijos sutartimi;

 9.2. Fondo paramos gavimas pagal 6.2 punktą įforminamas sutartimi po to, kai įvykdomos 8.3 punkto sąlygos.

 9.3. Paramos sutartis turi būti pasirašyta per 30 kalendorinių dienų nuo sprendimo suteikti paramą priėmimo dienos. Sprendime dėl grąžintinos finansinės paramos suteikimo ir (arba) paramos (paskolos) sutartyje gali būti nurodyta daugiau paramos (paskolos) sąlygų.

###### X SKYRIUS

###### DOKUMENTAI, KURIUOS TURI PRISTATYTI SVV SUBJEKTAS FONDO FINANSINEI PARAMAI GAUTI

 10. Ūkio subjektai, pretenduojantys gauti Fondo finansinę paramą, pateikia šiuos dokumentus:

 10.1 Paramai pagal Fondo 6.1.1 priemonę gauti:

1. prašymą, užpildytą įmonę įregistravusio fizinio asmens vardu (1 priedas);
2. prašymą skirti paramą teikiančio asmens paso kopiją ir gyvenamosios vietos deklaravimą liudijantį dokumentą;
3. ne anksčiau kaip prieš mėnesį Valstybinės mokesčių inspekcijos išduotą pažymą, kad asmuo yra atsiskaitęs su valstybės, savivaldybės biudžetais ir valstybės pinigų fondais;
4. ne anksčiau kaip prieš mėnesį Valstybinio socialinio draudimo fondo valdybos išduotą pažymą, kad asmuo yra įvykdęs įsipareigojimus Valstybinio socialinio draudimo fondo biudžetui;
5. įmonės įregistravimo dokumentą – Lietuvos Respublikos Juridinių asmenų registro elektroninį sertifikuotą išrašą (ESI);
6. patirtas įmonės registravimo išlaidas įrodančius dokumentus: sąskaitas faktūras, apmokėjimo dokumentus arba banko išrašus.

 10.2. Paramai pagal Fondo 6.1.2– 6.1.6 priemones gauti:

 10.2.1. Fiziniai asmenys:

1. prašymą suteikti finansinę paramą su pareiškėjo anketa (1 priedas);
2. prašymą skirti paramą teikiančio asmens paso kopiją ir gyvenamosios vietos deklaravimą liudijantį dokumentą;
3. Valstybinės mokesčių inspekcijos išduoto individualios veiklos vykdymo dokumento kopiją;
4. ne anksčiau kaip prieš mėnesį Valstybinės mokesčių inspekcijos išduotą pažymą, kad SVV subjektas yra atsiskaitęs su valstybės, savivaldybės biudžetais ir valstybės pinigų fondais;
5. ne anksčiau kaip prieš mėnesį Valstybinio socialinio draudimo fondo valdybos išduotą pažymą, kad SVV subjektas yra įvykdęs įsipareigojimus Valstybinio socialinio draudimo fondo biudžetui;
6. patirtas išlaidas įrodančius dokumentus: sąskaitas faktūras, apmokėjimo dokumentus, banko išrašus;
7. paraiškos, verslo plano pateikimo finansavimo institucijai faktą įrodančius dokumentus bei patvirtinimą, kad paraiškos ir/ar verslo plano parengimo išlaidos nėra finansuojamos šios institucijos, jei paramos prašoma pagal 6.1.4 priemonę;
8. SVV statuso deklaraciją.

 10.2.2. Juridiniai asmenys:

1. prašymą suteikti finansinę paramą su pareiškėjo anketa (1 priedas);
2. patirtas išlaidas įrodančius dokumentus: sąskaitas faktūras, apmokėjimo dokumentus, banko išrašus;
3. paraiškos, verslo plano pateikimo finansavimo institucijai faktą įrodančius dokumentus bei patvirtinimą, kad paraiškos ir/ar verslo plano parengimo išlaidos nėra finansuojamos šios institucijos, jei paramos prašoma pagal 6.1.4 priemonę;
4. SVV statuso deklaraciją.

 10.3. Paramai pagal Fondo 6.1.7–6.1.8 priemonę gauti:

 10.3.1. Fiziniai asmenys:

1. prašymą suteikti finansinę paramą su pareiškėjo anketa (1 priedas);
2. prašymą skirti paramą teikiančio asmens paso kopiją ir gyvenamosios vietos deklaravimą liudijantį dokumentą;
3. Valstybinės mokesčių inspekcijos išduoto individualios veiklos vykdymo dokumento kopiją;
4. ne anksčiau kaip prieš mėnesį Valstybinės mokesčių inspekcijos išduotą pažymą, kad SVV subjektas yra atsiskaitęs su valstybės, savivaldybės biudžetais ir valstybės pinigų fondais;
5. ne anksčiau kaip prieš mėnesį Valstybinio socialinio draudimo fondo valdybos išduotą pažymą, kad SVV subjektas yra įvykdęs įsipareigojimus Valstybinio socialinio draudimo fondo biudžetui;
6. patirtas išlaidas įrodančius dokumentus: sąskaitas faktūras, apmokėjimo dokumentus, banko išrašus;
7. SVV statuso deklaraciją;
8. įsakymo dėl turto priskyrimo ilgalaikiam turtui kopiją bei įsakymo dėl ilgalaikio turto įvedimo į eksploataciją kopiją.

 10.3.2. Juridiniai asmenys:

1. prašymą suteikti finansinę paramą su pareiškėjo anketa (1 priedas);
2. patirtas išlaidas įrodančius dokumentus: sąskaitas faktūras, apmokėjimo dokumentus, banko išrašus;
3. SVV statuso deklaraciją;
4. įmonės apskaitos politikos išrašo dėl ilgalaikio turto naudojimo įmonėje arba vadovo

įsakymo dėl turto priskyrimo ilgalaikiam turtui kopiją bei įsakymo dėl ilgalaikio turto įvedimo į eksploataciją kopiją.

 10.4. Paramai pagal Fondo 6.2 priemonę gauti:

1) prašymą suteikti finansinę paramą su pareiškėjo anketa (1 priedas);

2) verslo planą (3 priedas);

 3) prašymą skirti paramą teikiančio asmens paso kopiją ir gyvenamosios vietos deklaravimą liudijantį dokumentą;

 4) per nustatytą terminą įvykdęs nuostatų 8.3 punkto reikalavimus, paraiškos teikėjas pateikia tai įrodančius dokumentus: mažosios bendrijos narių sąrašą arba darbo sutarties kopiją (kopijas), jei darbo vietos sukuriamos ne mažosios bendrijos nariams, SVV statuso deklaraciją, įmonės ESI išrašą.

 10.5. Paramai pagal Fondo 6.1.9 priemonę gauti, jei išlaidos jau patirtos:

 10.5.1. Fiziniai asmenys:

1) prašymą suteikti finansinę paramą su pareiškėjo anketa (1 priedas);

2) prašymą skirti paramą teikiančio asmens paso kopiją ir gyvenamosios vietos deklaravimą liudijantį dokumentą;

3) Valstybinės mokesčių inspekcijos išduoto individualios veiklos vykdymo dokumento kopiją;

4) ne anksčiau kaip prieš mėnesį Valstybinės mokesčių inspekcijos išduotą pažymą, kad SVV subjektas yra atsiskaitęs su valstybės, savivaldybės biudžetais ir valstybės pinigų fondais;

5) ne anksčiau kaip prieš mėnesį Valstybinio socialinio draudimo fondo valdybos išduotą pažymą, kad SVV subjektas yra įvykdęs įsipareigojimus Valstybinio socialinio draudimo fondo biudžetui;

6) patirtas išlaidas įrodančius dokumentus: sąskaitas faktūras, apmokėjimo dokumentus, banko išrašus, jei išlaidos jau patirtos;

7) SVV statuso deklaraciją.

 10.5.2. Juridiniai asmenys:

1) Prašymą suteikti finansinę paramą su pareiškėjo anketa (1 priedas);

2) patirtas išlaidas įrodančius dokumentus: sąskaitas faktūras, apmokėjimo dokumentus, banko išrašus, jei išlaidos jau patirtos;

3) SVV statuso deklaraciją.

 10.6. Paramai pagal Fondo 6.1.10 priemonę gauti:

 10.6.1. Fiziniai asmenys:

1) prašymą suteikti finansinę paramą su pareiškėjo anketa (1 priedas);

2) prašymą skirti paramą teikiančio asmens paso kopiją ir gyvenamosios vietos deklaravimą liudijantį dokumentą;

3) Valstybinės mokesčių inspekcijos išduoto individualios veiklos vykdymo dokumento kopiją;

4) ne anksčiau kaip prieš mėnesį Valstybinės mokesčių inspekcijos išduotą pažymą, kad SVV subjektas yra atsiskaitęs su valstybės, savivaldybės biudžetais ir valstybės pinigų fondais;

5) ne anksčiau kaip prieš mėnesį Valstybinio socialinio draudimo fondo valdybos išduotą pažymą, kad SVV subjektas yra įvykdęs įsipareigojimus Valstybinio socialinio draudimo fondo biudžetui;

6) patirtas išlaidas įrodančius dokumentus: sąskaitas faktūras, apmokėjimo dokumentus, banko išrašus;

7) mokinių ir studentų darbo sutarčių kopijas;

8) mokinių ir studentų darbo užmokesčio apskaitos dokumentų kopijas;

9) mokinio/studento pažymėjimų kopijas arba ugdymo įstaigos išduotus mokinių ir studentų mokymosi faktą įrodančius dokumentus.

10) SVV statuso deklaraciją.

 10.6.2. Juridiniai asmenys:

1) Prašymą suteikti finansinę paramą su pareiškėjo anketa (1 priedas);

2) patirtas išlaidas įrodančius dokumentus: sąskaitas faktūras, apmokėjimo dokumentus, banko išrašus;

3) SVV statuso deklaraciją;

4) mokinių ir studentų darbo sutarčių kopijas;

5) mokinių ir studentų darbo užmokesčio apskaitos dokumentų kopijas;

6) mokinio/studento pažymėjimų kopijas arba ugdymo įstaigos išduotus mokinių ir studentų mokymosi faktą įrodančius dokumentus.

 10.7. Paramai pagal Fondo 6.3 priemonę gauti:

 10.7.1. Fiziniai asmenys:

1) prašymą suteikti finansinę paramą su pareiškėjo anketa (1 priedas);

1. prašymą skirti paramą teikiančio asmens paso kopiją ir gyvenamosios vietos deklaravimą liudijantį dokumentą;
2. Valstybinės mokesčių inspekcijos išduoto individualios veiklos vykdymo dokumento kopiją;
3. ne anksčiau kaip prieš mėnesį Valstybinės mokesčių inspekcijos išduotą pažymą, kad SVV subjektas yra atsiskaitęs su valstybės, savivaldybės biudžetais ir valstybės pinigų fondais;
4. ne anksčiau kaip prieš mėnesį Valstybinio socialinio draudimo fondo valdybos išduotą pažymą, kad SVV subjektas yra įvykdęs įsipareigojimus Valstybinio socialinio draudimo fondo biudžetui;
5. SVV statuso deklaraciją;
6. Verslo planą (3 priedas) arba pareiškėjo pasirinkta forma, arba projekto, finansuojamo ES lėšomis, kurio netinkamoms išlaidoms finansuoti prašoma paskolos, verslo planą);
7. laiduotojo pajamų bei kreditingumo dokumentus ar jų kopijas, laiduotojo asmens dokumento kopiją, laiduotojo anketą (4 priedas) (kai taikoma).

10.7.2. Juridiniai asmenys:

1. Prašymą suteikti finansinę paramą su pareiškėjo anketa (1 priedas);
2. SVV statuso deklaraciją;

3) verslo planą (3 priedas) arba pareiškėjo pasirinkta forma, arba projekto, finansuojamo ES lėšomis, kurio netinkamoms išlaidoms finansuoti prašoma paskolos, verslo planą);

 4) laiduotojo pajamų bei kreditingumo dokumentus ar jų kopijas, laiduotojo asmens dokumento kopiją, laiduotojo anketą (4 priedas) (kai taikoma).

 10.8. Prie paraiškos gali būti pridėti kiti dokumentai, pagrindžiantys teisę gauti paramą prioritetine tvarka, jei nepakanka lėšų finansuoti visas paraiškas, kaip numatyta nuostatų 8.2–8.3 punktuose.

10.9. Fondą administruojanti institucija ir Verslo plėtros taryba turi teisę paprašyti pateikti

papildomus dokumentus. Jei viešose duomenų bazėse nustatoma, kad asmuo paraiškos svarstymo, sprendimo projekto pateikimo rajono tarybai metu yra skolingas valstybės, savivaldybės biudžetams ir valstybės pinigų fondams arba Valstybinio socialinio draudimo fondo biudžetui, pareiškėjas informuojamas skolą likviduoti per 3 darbo dienas, bet ne vėliau kaip iki rajono tarybos posėdžio, kuriame priimamas sprendimas dėl paramos skyrimo, bei apie tai informuoti Fondą administruojančią instituciją.

 10.10. Paraiška su priedais iki paraiškų rinkimo skelbime nurodytos datos gali būti pateikiama vienu iš šių būdų:

 10.10.1. spausdintą ir pasirašytą atnešant į Fondą administruojančią instituciją arba atsiunčiant registruotu laišku (išsiuntimo data turi būti ne vėlesnė nei nurodyta paraiškų rinkimo pabaigos data).

 10.10.2. Nuskenuotą sukomplektuotą paraišką su priedais pdf arba adoc formatu, pasirašytą pareiškėjo elektroniniu parašu, atsiunčiant Fondą administruojančios institucijos paraiškų rinkimo metu skelbiamu elektroniniu paštu.

XI SKYRIUS

PARAMOS GAVĖJŲ ATSKAITOMYBĖ, ATSAKOMYBĖ IR JŲ VEIKLOS KONTROLĖ

 11. Paramos gavėjų atskaitomybė, atsakomybė ir jų veiklos kontrolė vykdoma:

 11.1. Paramos gavėjai privalo pateikti ataskaitas pagal pridedamą formą (2 priedas):

 11.1.1. paramos gavėjai, gavę paramą pagal 6.2 priemonę, kiekvienais metais iki gegužės 1 d., iki galutinio atsiskaitymo, pateikia VPT ataskaitą raštu apie lėšų, gautų pasinaudojus Savivaldybės finansine parama, panaudojimą ir dokumentus, įrodančius sukurtos darbo vietos išsaugojimą ne mažiau kaip 12 mėnesių nuo darbo vietos įsteigimo dienos;

 11.1.2. paramos gavėjai, gavę paramą pagal 6.1.8 priemonę, kiekvienais metais iki gegužės 1 d., iki galutinio atsiskaitymo, pateikia VPT ataskaitą raštu ir dokumentus, įrodančius sukurtos darbo vietos išsaugojimą ne mažiau kaip 12 mėnesių nuo darbo vietos įsteigimo;

 11.1.3. paramos gavėjai, gavę paramą (paskolą) pagal 6.3.2 papunktį, kiekvienais metais iki gegužės 1 d. pateikia VPT ataskaitą raštu apie praėjusiais metais uždirbtas pajamas, patirtas išlaidas, iš biudžeto susigrąžintą PVM, Fondui sugrąžintą paskolos dalį;

 11.1.4. paramos gavėjai, gavę paramą pagal 6.1.9 priemonę, jei parama skiriama avansu, kiekvienais metais iki gegužės 1 d., iki galutinio atsiskaitymo pateikia VPT ataskaitą raštu apie lėšų, gautų pasinaudojus Savivaldybės finansine parama, panaudojimą.

 11.2. Kaip Paramos gavėjai naudoja paramos lėšas, pagal pateiktas ataskaitas turi teisę tikrinti Fondą administruojančios institucijos vadovas, VPT nariai, Savivaldybės kontrolės ir audito tarnyba bei kitos kontrolės institucijos. Kilus įtarimų dėl netinkamo paramos naudojimo bet kuri įvardinta institucija turi teisę atlikti patikrą verslo vykdymo vietoje.

 11.3. Paaiškėjus, kad Paramos gavėjas panaudojo arba naudoja gaunamą Fondo finansinę paramą kitiems tikslams nei buvo nurodyta paraiškoje, kuri buvo pateiktas prašant paramos, nevykdo nuostatų 11.1 punkto, ar paaiškėjus, jog paramos gavėjas padarė ekonominio pobūdžio teisės pažeidimą, VPT teikimu ir rajono tarybos sprendimu paramos teikimo procesas sustabdomas, o Paramos gavėjas privalo grąžinti visą iki tol jam išmokėtą Fondo finansinę paramą.

###### XII SKYRIUS

###### NUOSTATŲ GALIOJIMAS

 12. Šie nuostatai gali būti keičiami, pildomi ar netenka galios Šakių rajono savivaldybės tarybos sprendimu.

Šakių rajono savivaldybės smulkaus ir

vidutinio verslo plėtros fondo nuostatų

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Ūkio subjekto pavadinimas, kodas ir juridinis*

*statusas, arba fizinio asmens vardas, pavardė)*

Šakių rajono savivaldybės

Verslo plėtros tarybai

#### PRAŠYMAS SUTEIKTI FINANSINĘ PARAMĄ

#### IŠ ŠAKIŲ RAJONO SAVIVALDYBĖS

#### SMULKAUS IR VIDUTINIO VERSLO PLĖTROS FONDO LĖŠŲ

\_\_\_\_\_\_\_\_\_\_ m. \_\_\_\_\_\_\_\_\_\_\_\_\_ mėn. \_\_\_ d.

 Prašau suteikti man (mano vadovaujamam ūkio subjektui) Savivaldybės finansinę paramą iš Smulkaus ir vidutinio verslo plėtros fondo lėšų. Prašoma paramos forma(-os) pagal šių nuostatų VI skyrių

|  |  |  |
| --- | --- | --- |
| (žymėti  |  | ): |
|  |  |  |
|  |

|  |
| --- |
|  |

 | 6.1.1. Įmonės įsteigimo išlaidų padengimas iš dalies. Patirtų išlaidų suma \_\_\_\_\_\_\_\_\_\_\_\_ Eur.Prašoma kompensuoti išlaidų suma \_\_\_\_\_\_\_\_\_\_\_\_ Eur. |
|  |
|  |
|  |  |  |
|  |

|  |
| --- |
|  |

 | 6.1.2. Rinkodaros priemonių programos išlaidų padengimas iš dalies.  |
|  |  | Patirtų išlaidų suma \_\_\_\_\_\_\_\_\_\_\_\_ Eur.Prašoma kompensuoti išlaidų suma \_\_\_\_\_\_\_\_\_\_\_\_ Eur. |
|  |  |  |
|  |

|  |
| --- |
|  |

 | 6.1.3. Parodos išlaidų padengimas iš dalies. Patirtų išlaidų suma \_\_\_\_\_\_\_\_\_\_\_\_ Eur.Prašoma kompensuoti išlaidų suma \_\_\_\_\_\_\_\_\_\_\_\_ Eur. |
|  |
|  |
|  |  |  |
|  |

|  |
| --- |
|  |

 | 6.1.4. Verslo planų, paraiškų finansinei paramai iš kitų fondų gauti parengimo išlaidų padengimas iš dalies. |
|  |
|  |  | Patirtų išlaidų suma \_\_\_\_\_\_\_\_\_\_\_\_ Eur.Prašoma kompensuoti išlaidų suma \_\_\_\_\_\_\_\_\_\_\_\_ Eur. |
|  |  |  |
|  |

|  |
| --- |
|  |

 | 6.1.5. Teritorinio planavimo dokumentų ir techninių projektų parengimo išlaidų padengimas iš dalies.Patirtų išlaidų suma \_\_\_\_\_\_\_\_\_\_\_\_ Eur.Prašoma kompensuoti išlaidų suma \_\_\_\_\_\_\_\_\_\_\_\_ Eur. |
|  |
|  |
|  |  |  |
|  |

|  |
| --- |
|  |

 | 6.1.6. verslininkų ir įmonių darbuotojų mokymosi pagal formaliojo ugdymo ir kitas specialiųjų profesinių kompetencijų įgijimo programas išlaidų padengimas iš dalies. Patirtų išlaidų suma \_\_\_\_\_\_\_\_\_\_\_\_ Eur.Prašoma kompensuoti išlaidų suma \_\_\_\_\_\_\_\_\_\_\_\_ Eur. |
|  |
|  |
|  |  |  |
|  |

|  |
| --- |
|  |

 | 6.1.7. Įrangos įsigijimo kompensavimas naujai besikuriančioms įmonėms bei fiziniams asmenims. Patirtų išlaidų suma \_\_\_\_\_\_\_\_\_\_\_\_ Eur.Prašoma kompensuoti išlaidų suma \_\_\_\_\_\_\_\_\_\_\_\_ Eur. |
|  |
|  |
|  |
|  |

|  |
| --- |
|  |

 | 6.1.8. Įrangos įsigijimo kompensavimas įmonėms, įregistruotoms ne anksčiau kaip per 48 kalendorinius mėnesius iki paraiškos pateikimo, kai įranga įsigyjama konkrečios naujos pilnam darbuotojo etatui skirtos darbo vietos, įkurtos ne anksčiau nei prieš 6 mėnesius iki paraiškos pateikimo, sukūrimui, įsipareigojant ją išsaugoti ne mažiau kaip 12 mėnesių nuo darbo vietos įsteigimo.Patirtų išlaidų suma \_\_\_\_\_\_\_\_\_\_\_\_ Eur.Prašoma kompensuoti išlaidų suma \_\_\_\_\_\_\_\_\_\_\_\_ Eur.

|  |
| --- |
|  |

6.1.9. Verslo informacijos sklaidos, rajono verslo bendruomenės telkimo projektams finansuoti.Patirtų (planuojamų) išlaidų suma \_\_\_\_\_\_\_\_\_\_\_\_ Eur.Prašoma kompensuoti išlaidų suma \_\_\_\_\_\_\_\_\_\_\_\_ Eur

|  |
| --- |
|  |

6.1.10. Mokinių ir studentų darbo vasaros atostogų metu sąnaudų kompensavimasPatirtų išlaidų suma \_\_\_\_\_\_\_\_\_\_\_\_ Eur.Prašoma kompensuoti išlaidų suma \_\_\_\_\_\_\_\_\_\_\_\_ Eur. |
|  |

|  |
| --- |
|  |

|  |
| --- |
|  |

 |  6.2. Jaunimo Verslo idėjų finansavimui \_\_\_\_\_\_\_\_\_\_\_Eur. 6.3. Verslo paskola \_\_\_\_\_\_\_\_\_\_\_\_\_\_\_\_\_\_\_ Eur.

|  |
| --- |
|  |

6.4. Verslo paskolos grąžinimo atidėjimas \_\_\_\_\_\_\_\_\_\_\_\_\_\_\_\_\_\_\_ Eur. |

*Prašome pažymėti pridedamus dokumentus.*

PRIDEDAMA:

|  |  |  |  |  |
| --- | --- | --- | --- | --- |
|  | 1. | Pareiškėjo anketa. |  |  |
|  |  |  |  |  |
|  | 2. | Patirtas išlaidas patvirtinančių dokumentų kopijos. |  |  |
|  |  |  |  |  |
|  | 3. | Patirtų išlaidų apmokėjimą patvirtinančių dokumentų kopijos. |  |  |
|  |  |  |  |  |
|  | 4. | Verslo planas. |  |  |
|  |  |  |  |  |
|  | 5. | Verslo liudijimo/ individualios veiklos vykdymo pažymos kopija. |  |  |
|  |  |  |  |  |
|  | 6. | Įmonės įregistravimo pažymėjimo kopija/ ESI išrašas. |  |  |
|  |  |  |  |  |
|  | 7.  | Asmens dokumento kopija. |  |  |
|  |  |  |  |  |
|  | 8. | Įgaliojimo ar kito dokumento, suteikiančio teisę atstovauti Smulkaus ir vidutinio verslo subjektą, teikiantį paraišką Fondo finansinei paramai gauti (toliau – pareiškėjas), dėl Fondo finansinės paramos gavimo, kopija. |  |  |
|  |  |  |  |  |
|  | 9. | Valstybinio socialinio draudimo fondo valdybos išduota pažyma, kad SVV subjektas yra įvykdęs įsipareigojimus Valstybinio socialinio draudimo fondo biudžetui.1. Valstybinės mokesčių inspekcijos išduota pažyma, kad SVV subjektas yra atsiskaitęs su valstybės, savivaldybės biudžetais ir valstybės pinigų fondais;
2. Laiduotojo anketa
3. Laiduotojo asmens dokumento kopija, kreditingumą ir gaunamas pajamas patvirtinantys dokumentai.
4. SVV statuso deklaracija.
5. Gyvenamosios vietos deklaracija.
 |  |  |
|  |  |
|  |  |
|  |
|  |
|  |
|  |
|  |  |  |  |  |
|  | 15. | Kiti dokumentai (*prašome išvardinti):* |  |  |

Su finansinės paramos gavimo sąlygomis, teikimo tvarka ir iš to atsirandančiais įsipareigojimais esu susipažinęs(-usi). Patvirtinu, kad išlaidos, kurioms kompensuoti prašoma paramos, nebuvo ir nebus finansuotos kitų fondų lėšomis.

**Tvirtinu, kad visi šioje paraiškoje pateikti duomenys yra teisingi.**

|  |  |
| --- | --- |
| Paraiškos užpildymo data | \_\_\_\_\_\_\_\_\_\_\_\_\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_ mėn. \_\_\_\_\_\_\_\_ d. |
|  |  |
| Vardas, pavardė |  |
|  |  |
| Pareigos įmonėje |  |
|  |  |
| Parašas |  |  A.V. |

**PAREIŠKĖJO ANKETA**

**FINANSINEI PARAMAI IŠ ŠAKIŲ RAJONO SAVIVALDYBĖS SMULKAUS IR VIDUTINIO VERSLO RĖMIMO FONDO GAUTI**

|  |  |
| --- | --- |
| Ūkio subjekto juridinis statusas, pavadinimas/ fizinio asmens vardas, pavardė |  |
|  |  |
| Ūkio subjekto / fizinio asmens adresas |  |
|  |  |
| Ūkio subjekto / fizinio asmens kodas |  |
|  |  |
| Individualios veiklos pažymos arba verslo liudijimo numeris |  |
|  |  |
| PVM mokėtojo kodas |  |
|  |
| Telefono numeris |  |
|  |  |
| Banko pavadinimas ir kodas |  |
|  |  |
| Banko sąskaitos numeris |  |
|  |  |
| Elektroninio pašto adresas (-ai) |  |
|  |  |
| Ūkio subjekto įkūrimo data |  |
|  |  |
| Ūkio subjekto / fizinio asmens samdomų darbuotojų skaičius |  |
|  |  |
| Vadovo vardas, pavardė |  |
|  |  |
| Ūkio subjekto metinė apyvarta (eurais) |  |
| Ūkio subjekto savininkai, turintys 15% ir daugiau ūkio subjekto nuosavybės: |
|  |
| Eil. Nr. | Vardas, pavardė, adresas | Nuosavybės dalis įmonėje (%) |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
|  |
| Ūkio subjektui priklausančios kitos įmonės, filialai, atstovybės |
| Eil. Nr. | Juridinis statusas ir pavadinimas | Adresas |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |

|  |
| --- |
| Trumpai aprašykite, kokias prekes ir paslaugas, kurių dalį išlaidų prašoma padengti SVV plėtros fondo lėšomis, įsigijote arba planuojate įsigyti ir kodėl jos yra svarbios tolesnei ūkio subjekto plėtrai (rinkodaros priemonių formavimo ir įdiegimo, parodos, verslo planų, paraiškų finansinei paramai iš kitų fondų gauti rengimo, teritorinio planavimo dokumentų ir techninių projektų parengimo išlaidų, įrangos įsigijimo, mokinių ir studentų darbo vasaros atostogų metu sąnaudų ir kt.): |
|  |
|  |
| Trumpai aprašykite savo argumentus, kuo Jūsų ūkio subjekto veikla ir vykdomas(-mi) verslo plėtros projektas(-ai) yra išskirtinis(-iai) ir kodėl būtent Jūsų paraiškai turėtų būti jis turėtų būti skirta SVV rėmimo fondo parama tuo atveju, jei paramą norinčių gauti SVV subjektų būtų daugiau, nei kad leidžia patenkinti SVV plėtros fondo turimos lėšos. Jei galite, pagrįskite savo projekto atitikimą strateginiams rajono dokumentams.  |
|  |
|  |

**Tvirtinu, kad visi šioje anketoje pateikti duomenys yra teisingi.**

|  |  |
| --- | --- |
| Anketos užpildymo data | \_\_\_\_\_\_\_\_\_\_\_\_\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_ mėn. \_\_\_\_\_\_\_\_ d. |
|  |  |
| Vardas, pavardė |  |
|  |  |
| Pareigos  |  |
|  |  |
| Parašas |  |  A.V. |

##

Informuojame, kad  Smulkaus ir vidutinio verslo plėtros fondas finansinės paramos teikimo tikslais tvarkys Fondui pateiktus jūsų asmens duomenis.

Vadovaujantis Bendrojo asmens duomenų apsaugos reglamento (ES 2016/679) reikalavimais šioje anketoje (-ose) pateikti jūsų asmens duomenys bus saugomi Fondą administruojančioje institucijoje 10 (dešimt) metų po sutarties dėl paramos suteikimo galiojimo pabaigos (paramos suteikimo atveju) arba 1 (vienerius) metus po paraiškos dėl svarstymo (paramos nesuteikimo atveju).

Šakių rajono savivaldybės smulkaus ir

 vidutinio verslo plėtros fondo nuostatų

 2 priedas

PARAMOS GAVĖJO ATASKAITA

*(apie Finansinės paramos iš Šakių rajono savivaldybės*

*smulkaus ir vidutinio verslo plėtros fondo panaudojimą)*

**Prašome anketą užpildyti spausdintomis raidėmis ar kompiuteriu**

|  |  |
| --- | --- |
| Ūkio subjekto pavadinimas, fizinio asmens vardas, pavardė |  |
|  |  |
| Ūkio subjekto adresas |  |
|  |  |
| Ūkio subjekto kodas |  |
|  |  |
| PVM mokėtojo kodas |  |
|  |
| Telefonas (-ai) |  |
|  |  |
| Mobilusis (-ieji) telefonas (-ai) |  |
|  |  |
| Faksas(-ai) |  |
|  |  |
| Elektroninio pašto adresas(-ai) |  |
|  |  |
| Ūkio subjekto įkūrimo data |  |
|  |  |
| Ūkio subjekto darbuotojų skaičius |  |
|  |  |
| Paramos sutarties numeris |  |
|  |

Patirtos išlaidos

|  |  |  |  |  |  |  |
| --- | --- | --- | --- | --- | --- | --- |
| Eil.Nr. | Išlaidų pavadinimas | Suma be PVM | Suma su PVM | Bendra suma | Išlaidas pateisinantys dokumentai  | Apmokėjimą įrodantys dokumentai  |
| 1. |  |  |  |  |  |  |
| 1.1. |  |  |  |  |  |  |
| 1.2. |  |  |  |  |  |  |
| 1.n |  |  |  |  |  |  |
|  | Iš viso: |  |  |  | x | x |

|  |
| --- |
| Trumpai aprašykite, kokius rezultatus pasiekėte pasinaudoję SVV plėtros fondo lėšomis, kokias priemones ūkio subjektas įsigijo ir kodėl jos buvo svarbios tolesnei plėtrai. Jei esate paramos gavėjai, gavę paramą (paskolą) pagal 6.3.2 papunktį, pateikite informaciją apie uždirbtas pajamas, verslo išlaidas, iš biudžeto susigrąžintą PVM, Fondui sugrąžintą paskolos dalį. Prie ataskaitos galite pateikti praėjusių kalendorinių metų finansinių ataskaitų rinkinį.  |
|  |
|  |
|  |
|  |

**Tvirtinu, kad visi šioje ataskaitoje pateikti duomenys yra teisingi.**

|  |  |
| --- | --- |
| Ataskaitos užpildymo data | \_\_\_\_\_\_\_\_\_\_\_\_\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_ mėn. \_\_\_\_\_\_\_\_ d. |
|  |  |
| Vardas, pavardė |  |
|  |  |
| Pareigos |  |
|  |  |
| Parašas |  |  A.V. |

Vadovaujantis Bendrojo asmens duomenų apsaugos reglamento (ES 2016/679) reikalavimais šioje ataskaitoje pateikti jūsų asmens duomenys bus saugomi Fondą administruojančioje institucijoje 10 (dešimt) metų.

 Šakių rajono savivaldybės smulkaus ir vidutinio verslo plėtros fondo nuostatų

 3 priedas

Rekomenduojama verslo plano struktūra

(pateikiama užpildant tik tas plano dalis, kurios, pareiškėjo nuomone, reikalingos ir pakankamai atskleidžia verslo idėjos esmę).

|  |  |
| --- | --- |
| Reziumė | Įmonės rekvizitaiLabai trumpa įmonės veiklos charakteristikaVadovai, jų patirtis ir kvalifikacijaPati verslo idėjaReikalingų lėšų poreikis, panaudojimas, atsipirkimo laikasPagrindiniai rizikos veiksniai |
| Įmonėsveiklosanalizė | Įmonės istorija, svarbiausi laimėjimaiĮmonės veiklos kryptys ir tikslaiŠakos, kurioje veikia įmonė, aprašymasProdukcijos paslaugų (aprašymas)Turimos technologijos, reikalingos žaliavos ir medžiagosEsama darbuotojų kvalifikacijaTeisiniai aspektai (patentai, licencijos ir kt.) |
| Siūlomoprojekto esmė | IdėjaPagrindiniai parametrai, reikalingi tyrimai |
| Marketingoplanas | Rinkos analizėMarketingo rinkinys (kompleksas)Pardavimų prognozė (optimistinis, pesimistinis ir tikėtinas variantas) |
| Gamybosplanas | Gamybos procesasTechnologinė įrangaGamybiniai pajėgumaiŽaliavos ir medžiagosAtsargos ir sandėliai |
| Organizacinisplanas | Juridinė įmonės formaNuosavybės struktūraOrganizacinė struktūraPersonalas |
| Finansinisplanas | Lėšų poreikis ir finansavimo šaltiniaiPelno ataskaitaBalansasPinigų srautų ataskaitaLūžio taško radimasSąnaudų prognozė (savikainos analizė)Ekonominiai finansiniai rodikliai |
| Rizikos įvertinimas |   |

 Šakių rajono savivaldybės smulkaus ir vidutinio verslo plėtros fondo nuostatų

 4 priedas

**LAIDUOTOJO ANKETA**

**(PRIE PRAŠYMO GRĄŽINTINAI PARAMAI IŠ ŠAKIŲ RAJONO SAVIVALDYBĖS SMULKAUS IR VIDUTINIO VERSLO RĖMIMO FONDO GAUTI)**

|  |  |
| --- | --- |
| Vardas, pavardė |  |
|  |  |
| Adresas |  |
|  |  |
| Asmens kodas |  |
|  |  |
| Telefono numeris |  |
|  |
| Banko pavadinimas ir kodas |  |
|  |  |
| Banko sąskaitos numeris |  |
|  |  |
|  |  |
| Elektroninio pašto adresas  |  |